*Με την χρήση των κωδικών, που πρόσφατα στείλαμε σε κάθε ΣΥΛΛΟΓΟ, αποκτήσατε πρόσβαση στην εφαρμογή μας. Θεωρούμε, ότι έχετε υλοποιήσει με επιτυχία αυτό το στάδιο και έχετε πάρει μια πρώτη γεύση της πλοήγησης στα προγράμματα, που έχετε διαθέσιμα.*

*Ακολουθούν συνοπτικές οδηγίες για το επόμενο βήμα, αφού έχετε εισέλθει στην εφαρμογή (login) και βλέπετε το MENU:*

**Τουρνουά | Info** και **Βαθμολογίες**.

Οι δύο πρώτες επιλογές του ΜΕΝΟΥ, είναι ίδιες με εκείνες που βλέπει και ο «Επισκέπτης». Η δυναμική και των δύο αυτών προγραμμάτων βρίσκεται στο κουτάκι **Φίλτρα** (που με κλικ ανοίγει και κλείνει) και στο πεδίο της **Αναζήτησης**. Στην Αναζήτηση μπορούμε να γράψουμε το όνομα του Συλλόγου μας, ένα Αριθμό Μητρώου, ένα Επίθετο ή ότι άλλο επιθυμούμε και υπάρχει στην απεικόνιση.

Ειδικά για τα Τουρνουά, υπάρχει ένα ειδικότερο Φίλτρο με τιμές <Όλα / Σε εξέλιξη>. Σε εξέλιξη θεωρούμε, όποιο τουρνουά περιλαμβάνει την σημερινή μας ημέρα στα πεδία του περίοδος Δηλώσεων συμμετοχής και περίοδος υλοποίησης τουρνουά.

**ΜΗΤΡΩΑ**

**Αθλητές**: Εδώ βλέπετε μόνο τους αθλητές του Συλλόγου σας και μπορείτε να τους κάνετε εξαγωγή σε Excel, κάνοντας κλικ στο σχετικό κουμπί της 1ης γραμμής. Αν αντί για όλοι, βάλουμε φίλτρο έτους, τότε θα δούμε μόνο τους ενεργούς αθλητές τους έτους αυτού. Ενεργούς θεωρούμε όσους έλαβαν μέρος σε τουρνουά ΕΦΟΑ ή Ένωσης. Σε κάθε γραμμή μπορείτε να δείτε και Λεπτομέρειες, που σχετίζονται με τον αθλητή σας (κλικ στο **≡**)

**Σύλλογο**ι: Εδώ θα βρείτε μόνο τον δικό σας Σύλλογο και στο υπομενού **≡** εκτός από το γνωστό Λεπτομέρειες θα βρείτε και Επεξεργασία για να ελέγξετε και να διορθώσετε τα στοιχεία της επικοινωνίας μας. Για τυχόν διαφωνία σας με τα καταχωρημένα στην 1η οθόνη πρέπει να επικοινωνήστε με την ΕΦΟΑ.

**ΤΟΥΡΝΟΥΑ**

**Λίστα**: Η πρώτη εμφάνιση της λίστας περιλαμβάνει μόνο τον τίτλο του τουρνουά, μπορείτε να εμβαθύνετε στις έδρες και στις κατηγορίες της κάθε έδρας, κάνοντας αντίστοιχα κλικ στο βελάκι του πεδίου «Κωδικός».

**Δηλώσεις συμμετοχής**: Με την επιλογή αυτή, θα δηλώνετε τους αθλητές σας στα τουρνουά που είναι ανοικτά (δηλ. δεν έχει περάσει η καταληκτική ημερομηνία δηλώσεων). Επιλέγετε το τουρνουά που σας ενδιαφέρει στην 1η γραμμή και συνεχίζετε να προσθέτετε αθλητές με το κουμπί (**+**). Στην στήλη «Εγκεκριμένη», φαίνεται αν ο Σύλλογος έχει οριστικοποιήσει την δήλωση. Σημειώστε ότι στην Acceptance List μπορεί να προσθέτει το όνομα του και κάθε αθλητής ατομικά, αλλά μετά ο Σύλλογος πρέπει να τσεκάρει αυτό το πεδίο.